﻿MĂNĂSTIREA MOLDOVIȚA Și cum sunt de loc din frumosul ținut al Bucovinei m-am gândit să vă prezint în acest articol una din perlele ei de cultură,frumusețe și spiritualitate și anume,Mănăstirea Moldovița Așezată la confluența Obcinei Mari cu Obcina Feredeului,Mănăstirea Moldovița culminează prin frumusețea construcției și a picturilor exterioare Această biserică a fost construită la porunca domnitorului Moldovei,de atunci,Petru Rareș în anul 1532,pictată în 1537,iar hramul ei se serbează la 25 martie de Sărbătoarea ,,Bunei Vestiri" Mănăstirea deschide o nouă etapă în arhitectura bisericilor din Bucovina în epoca lui Petru Rareș prin frumoasele picturi exterioare și prin brâiele de piatră ce împrejmuiesc partea de jos a construcției Ca arhitectură,biserica este în stil moldovenesc,planul triconc,iar pridvorul este deschis Numai acoperișul a suferit modificări fiind erodat din cauza timpului și a intemperiilor Pictura n-a suferit nicio transformare de aproximativ de 480 de ani Pictura are scopul de a scoate sinteza adevărului de religie creștină în culori,pentru că marii noștri iconografi spun că pictura este o,,Evanghelie în culori" Culoarea care predomină în pictura exterioară este galbenul În centrul picturii exterioare este ierarhia cerească și bisericească Pe contrafort în stânga sunt reprezentați scriitorii clasici greci:Platon,Aristotel,Socrate,Sofocle,Pitagora,Plutarh,Tucidide,Două Sibile În dreapta sunt teologii,care au pregătit credința printr-o teologie spirituală au pus temelia crestinismul printr-o credință naturală Și unii și alții au vestit despre venirea Mântuitorului Iisus Hristos pentru mântuirea lumii Cel mai interesant lucru din pictură este redarea în 24 de imagini succesive al,,Acatistului Bunei Vestirii" care are 12 icoase și 12 condace(imnuri bisericești) și este realizat în strânsă legătură cu asediul Constantinopolului din anul 626;pe străzi se observă creștinii cum se roagă Maicii Domnului pentru scăparea din această urgie Este redată și situația Moldovei din secolul XVI,asediul Constantinopolului este înlocuit cu o cetate moldovenească Toate scenele au influență bizantină cu renașterea de tip moldovenesc Acestea dovedesc că pictorii au fost anonimi Biserica are cinci încăperi:pridvorul este deschis,camera mormintelor unde este înmormântat episcopul Efrem de Rădăuți,pronaosul,naosul care este sculptat în lemn de tei Până la 1875 mănăstirea a fost o mănăstire de călugări În 1775 a intrat sub ocupația austriecilor până în 1918 În această perioadă grea pentru edificiu au fost ruinate groaznic zidurile și au fost scrijeliți pereții,dar cu toate acestea ea a rezistat,iar astăzi este o mănăstire de maici recunoscută pe plan mondial ca și celelalte mănăstiri cu picturi exterioare din Județul Suceava În Muzeul Mănăstirii pe lângă exponante istorice și bisericești de o valoare impresionantă se află Premiul Internațional,,Mărul de Aur,acordat în anul 1975 de Federația Internațională a Ziariștilor și Turiștilor sub patronajul U N E S C O Acest premiu a fost decernat pentru cele 5 mănăstiri din nordul Bucovinei ce si-au păastrat pictura exterioară:Moldovița,Sucevița,Voroneț,Humor și Arbore Acestea sunt vizitate anual de sute de mii de turiști din intreaga lume Articol scris de, Bodnar Rodica-Maria